Walls
Walls (rašoma WALLS) – septintasis studijinis amerikiečių roko grupės „Kings of Leon“ albumas, išleistas 2016 m. spalio 14 d. Albumo singlas „Waste a Moment“ pasiekė septintąją vietą JAV roko dainų reitinge. „Walls“ sulaukė daugiausia teigiamų kritikų įvertinimų ir, per pirmąją savaitę JAV pardavus 77 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju grupės įrašu, pasiekusiu reitingo viršūnę šioje šalyje. Albumas taip pat pasiekė pirmąją vietą Airijoje, Naujojoje Zelandijoje ir Jungtinėje Karalystėje.